2018 ما قدره 4 آلاف و219 عنوان، بزيادة 1.75 فالمية بالمقارنة مع الموسم الماضي، وكتتضمن هذ الحصيلة جميع المطبوعات من كتب ومجلات وكذلك المنشورات الإلكترونية. وحسب التقرير السنوي للي صدراتو مؤسسة عبد العزيز آل سعود فكازا، وبارطاجاتو مؤسسة آفاق للدراسات والنشر والاتصال بمراكش مع الإعلاميين والمثقفين، وصل عدد الكتب الورقية ألفين و932 كتاب، والمجلات الورقية 430، واللي المجموع ديالهم بجوج كيشكل 79.69 فالمية، بينما عدد المنشورات الإلكترونية فكيتحدد ف745 كتاب، بالإضافة ل112 مجلة إلكترونية، واللي شكلو بجوج فالمجموع 20.31 فالمية، وحققات هذ النسبة زيادة ديال 4.13 فالمية بالنقارنة مع العام اللي فات. واعتبرات المؤسسة بلي واخا كاين واحد الزيادة فعدد المنشورات بالمقارنة مع الموسم اللي فات، فهذ العدد “مازال ضعيف وكيقتصر بحد كبير على المطبوعات الرسمية اللي كتنتجها المؤسسات العمومية، واخا تكون كتساهم هذ المؤسسات فتعريب الإنتاج وتوسيع نطاقو باش ينتقل من المجال العلمي والاقتصادي للمجال التاريخ والفلسفة والدين والعلوم الإنسانية”، اللي مازال فيها نقص كبير على مستوى الإنتاج الفكري. وبالنسبة للنشر على مستوى اللغات، أفاد تقرير مؤسسة آل سعود، اللي كتصدرو بشكل سنوي بتزامن مع المعرض الدولي للنشر والكتاب، بللي النشر باللغة العربية هو اللي واخد حصة الأسد فعدد المنشورات الإجمالي، حيث أن 3 آلاف و312 منها هي باللغة العربية، مشكلة بذلك 78.50 فالمية من مجموع المنشورات، وفقط 775 بالفرنسية، ثم 72 بالإنجليزية و45 بالأمازيغية، و13 بالإسبانية و1 فقط بالبرتغالية والألمانية. وبالمقارنة مع أول سنة صدر فيها هذ التقرير ف2015، عرف ميدان النشر فالمغرب تطور ملحوظ، وبدات أعداد المنشورات غادية وهي كتطلع، بحيث فموسم 2015/2014 بلغ عدد المنشورات ألفين و448، وفموسم 2016/2015 بلغ 3 آلاف و304، وسنة 2017/2016 بلغ 3 آلاف و 833، ثم فسنة 2018/2017 بلغ 4 آلاف و 154، وهذ الموسم بلغ 4 آلاف و219. 
المغاربة نشرو 4 آلاف و219 كتاب فموسم 2019/2018 و78 فالمية منها باللغة العربية